ai4bharat/Pralekha huggingface dataset:
कृषी मंत्रालय
पीएम-जीकेवाय अंतर्गत राज्य/केंद्रशासित प्रदेशांमध्ये 13.4 कोटी लाभधारकांना 1.78 लाख मेट्रिक टन डाळींचे वाटप
प्रधानमंत्री किसान सन्मान निधी योजनेंतर्गत लॉकडाऊन कालावधीत 9.67कोटी शेतकऱ्यांना 19,350.84 कोटी रुपये वितरीत
नवी दिल्ली, 27 मे 2020
पीएम-जीकेवाय योजनेंतर्गत डाळींचे वाटप
प्रधानमंत्री गरीब कल्याण योजनेंतर्गत  राज्य/केंद्रशासित प्रदेशांना सुमारे 4.57 लाख मेट्रिक टन डाळ पाठविली आहे. राज्य/केंद्रशासित प्रदेशातील 1340.61 लाख लाभार्थ्यांना यापैकी 1.78 लाख मेट्रिक टन डाळींचे वाटप करण्यात आले आहे.
लॉकडाऊन कालावधीत नाफेड कडून डाळी आणि तेलबियांच्या खरेदीची स्थिती:
- आंध्रप्रदेश, तेलंगणा, कर्नाटक, राजस्थान, महाराष्ट्र, मध्यप्रदेश, गुजरात, उत्तरप्रदेश आणि हरियाणा या 9 राज्यांमधून 7.33 लाख मेट्रिक टन चण्याची खरेदी करण्यात आली आहे.
- राजस्थान, मध्यप्रदेश, उत्तरप्रदेश, गुजरात आणि हरयाणा या 5 राज्यांमधून 5.91 लाख मेट्रिक टन मोहरी खरेदी केली आहे.
- तामिळनाडू, तेलंगणा, आंध्रप्रदेश, महाराष्ट्र, कर्नाटक, मध्यप्रदेश, गुजरात आणि ओदिशा या 8 राज्यांमधून 2.41 लाख मेट्रिक टन तूर खरेदी केला आहे.
रब्बी विपणन हंगामात गव्हाची खरेदी
रब्बी विपणन हंगाम  2020-21 मध्ये एफसीआय मध्ये एकूण 359.10 लाख मेट्रिक टन गव्हाची आवक झाली असून त्यापैकी 347.54 लाख मेट्रिक टन खरेदी झाली आहे.
प्रधानमंत्री किसान सन्मान निधी  योजना
प्रधानमंत्री किसान सन्मान निधी  योजनेंतर्गत 24 मार्च 2020 पासून आतापर्यंत लॉकडाऊन कालावधीत 9.67 कोटी शेतकऱ्यांना लाभ मिळाला असून आतापर्यंत 19,350.84 कोटी रुपये वितरीत केले आहेत.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 241
पंतप्रधान कार्यालय
भारत - भूतान उपग्रह, भूतानच्या जनतेशी असलेल्या आमच्या विशेष संबंधांचा दाखला आहे- पंतप्रधान
संयुक्तपणे विकसित भारत भूतान उपग्रहाच्या यशस्वी प्रक्षेपणाबद्दल डीआयटीटी भूतान आणि इस्रोची केली प्रशंसा
भारत - भूतान उपग्रह, भूतानच्या जनतेशी असलेल्या आमच्या विशेष संबंधांचा दाखला आहे, असे पंतप्रधान नरेंद्र मोदी यांनी सांगितले आहे. संयुक्तपणे विकसित केलेल्या या उपग्रहाच्या यशस्वी प्रक्षेपणाबद्दल मोदी यांनी भूतानच्या माहिती आणि दूरसंवाद विभाग आणि इस्रोची प्रशंसा केली आहे. भारत -भूतान उपग्रहाच्या यशस्वी प्रक्षेपणाबद्दल भूतानच्या राजांनी पाठवलेला संदेश प्रदर्शित करत भूतानच्या पंतप्रधानांनी केलेल्या ट्वीटला उत्तर देताना पंतप्रधान म्हणाले,
"भारत - भूतान उपग्रह, भूतानच्या जनतेशी असलेल्या आमच्या विशेष संबंधांचा दाखला आहे. संयुक्तपणे विकसित केलेल्या या उपग्रहाच्या यशस्वी प्रक्षेपणाबद्दल मी @dittbhutan आणि @isro यांचे कौतुक करतो.”
वाणिज्य आणि उदयोग मंत्रालय
केंद्रीय मंत्री पियुष गोयल यांनी भारत-सिंगापूर सीईओ फोरमला केले संबोधित
लोकांमध्ये जास्तीत जास्त संपर्क वाढवून सिंगापूर-भारत आपले परस्पर संबंध आणखी दृढ करू शकतात : केंद्रीय मंत्री पियुष गोयल
नवी दिल्ली, 18 फेब्रुवारी 2021
रेल्वेमंत्री, वाणिज्य आणि उद्योग मंत्री तसेच ग्राहक व्यवहार, अन्न आणि सार्वजनिक वितरण मंत्री पियुष गोयल यांनी भारत -सिंगापूर प्रमुख कार्यकारी अधिकारी मंचाला आज संबोधित केले. भारत आणि सिंगापूरमधील भागीदारी बळकट करण्याविषयी ते बोलले.
भारत आणि सिंगापूर भागिदारी मजबूत आणि चांगली असून तिला नव्या ऊंचीवर नेता येईल असे ते म्हणाले. या भागिदारीमुळे आम्हाला आत्मनिर्भर, होण्यास मदत होईल तसेच जगात आमचा ठसा उमटविण्यासाठी आम्हाला संधी उपलब्ध करून देईल असेही त्यांनी नमूद केले.
गोयल यांनी उद्योजकांना दोन्ही देशांमधील तरुणांना अधिकाधिक नवीन तंत्रज्ञान वापरण्यास प्रोत्साहित करण्याच्या मार्गांवर अधिक लक्ष देण्याचे आणि परस्पर सहकार्य वाढविण्याचे आवाहन केले. भारत आणि सिंगापूर हे सायबर सुरक्षितता आणि आपत्ती निवारण, शिक्षण आणि कौशल्य विकास या क्षेत्रात एकत्र कार्य करत आहेत आणि हे असे स्तंभ आहेत जिथे आपण एकत्र काम करून सिंगापूरच्या अनुभवातुन शिकू शकू असे ते म्हणाले.
ई-कॉमर्स, फिन्टेक, कौशल्यपूर्ण उत्पादने, आरोग्य सुविधा या क्षेत्रांसाठी भारतात मोठी बाजारपेठ उपलब्ध आहे. गोयल म्हणाले की, पंतप्रधान म्हणतात त्याप्रमाणे सिंगापूर हे आमच्यासाठी आसियान देशातील प्रेरक स्थान आहे.
सिंगापूर-भारत यांच्यातील संबंध हे लोकांच्या एकमेकांतील मोठ्या प्रमाणावर केलेल्या संपर्कातून वाढतील असे ते म्हणाले. यासाठी 'बुध्दिझम', 'बॉलीवूड' आणि 'बिझनेस' या तीन 'बी' वर भर दिला जाऊ शकतो असे ते म्हणाले.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
संरक्षण मंत्रालय
स्वर्णिम विजय वर्ष विजय ज्योत अंदमान आणि निकोबार बेटांवरील मायाबंदर इथे पोहचली
नवी दिल्ली, 9 ऑगस्ट 2021
मुख्य ठळक मुद्दे:
- विजय ज्योतीबरोबर एएनसीची संयुक्त सेवा सायकल मोहीम
- किशोरी नगर येथील शासकीय वरिष्ठ माध्यमिक शाळेत ज्योत नेण्यात आली
- 1971 च्या युद्धात भारताच्या विजयाच्या स्मृतीप्रित्यर्थ हे पथक मुलांमध्ये जागरूकता निर्माण करणार
- सायकलस्वारांनी चार दिवसात 300 किलोमीटरहून अधिक अंतर पार केले
अंदमान आणि निकोबार कमांडची संयुक्त सेवा सायकल मोहीम , स्वर्णिम विजय वर्ष विजय ज्योतीसह 8 ऑगस्ट, 2021 रोजी मायाबंदर येथे पोहोचली. सायकलस्वारांनी चार दिवसांत 300 किलोमीटरहून अधिक अंतर पार केले. विजय ज्योत किशोरी नगर येथील शासकीय वरिष्ठ माध्यमिक शाळेत नेण्यात आली, जिथे जिल्हा अधिकारी, सशस्त्र दलाचे जवान आणि शाळेचे मुख्याध्यापक यांनी तिचे स्वागत केले. विजय ज्योतीच्या सन्मानार्थ शालेय मुलांनी सांस्कृतिक कार्यक्रमाचे आयोजन केले होते.
सायकल मोहीमेच्या टीमने 1971 च्या युद्धात भारताने मिळवलेल्या विजयाच्या स्मृती जागवण्यासाठी मुलांमध्ये जागरूकता निर्माण करण्यासाठी दृकश्राव्य सादरीकरण केले. सायकलस्वारांनी मुलांना सशस्त्र दलात सामील होण्यासाठी आणि साहस आणि खेळांना त्यांच्या जीवनाचा एक महत्त्वाचा भाग बनवण्यासाठी प्रोत्साहित केले. या टीमने जवान , शाळांचे अधिकारी आणि मुलांना स्मृतीचिन्ह वितरित केले.
सायकल मोहिम अंतिम टप्प्यात 9 ऑगस्ट 2021 रोजी डिगलीपूर येथील क्रीडा स्टेडियमवर पोहोचेल.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
महिला आणि बालविकास मंत्रालय
केंद्रीय मंत्री स्मृती इराणी यांच्या हस्ते बाल हक्कांवरील राष्ट्रीय कार्यशाळेचे उद्घाटन
नागरिक म्हणून, एक राष्ट्र म्हणून आपण आपल्या सर्व मुलांना कसा न्याय देतो, ही लोकशाहीची खरी परीक्षा -स्मृती इराणी
नवी दिल्ली, 21 नोव्हेंबर 2021
नागरिक म्हणून, एक राष्ट्र म्हणून आपण आपल्या सर्व मुलांना कसा न्याय देतो, ही लोकशाहीची खरी परीक्षा असल्याचे केंद्रीय महिला आणि बालविकास मंत्री स्मृती झुबिन इराणी यांनी म्हटले आहे. स्वातंत्र्याचा अमृतमहोत्सव कार्यक्रमाचा एक भाग म्हणून राष्ट्रीय बाल हक्क संरक्षण आयोगाद्वारे  आयोजित बाल संरक्षणातील प्रतिबंधात्मक पैलूंवर भर देणाऱ्या बाल हक्क विषयावरील राष्ट्रीय कार्यशाळेला त्यांनी आज संबोधित केले. लोकशाहीची खरी ओळख म्हणजे ती आपल्या मुलांचे संरक्षण कसे करते, यावर असल्याचे मत त्यांनी व्यक्त केले.
बालकांच्या संरक्षण आणि पुनर्वसनासाठी समाजाकडून पुढाकार घेतला जावा यासाठी बालहक्कांबाबत जाणीवजागृती निर्माण करण्याची आवश्यकता इराणी यांनी व्यक्त केली. महिला आणि बाल विकास मंत्रालयाने मुलांच्या हक्कांच्या संरक्षणासाठी अनेक पावले उचलली आहेत. बालकांचे लैंगिक गुन्ह्यांपासून संरक्षण करण्यासाठीच्या पॉक्सो कायदा आणि बाल न्याय  कायद्यात दुरुस्ती यांचाही समावेश यात आहे. मात्र, समाज सतत बदलत आहे, प्रशासकीय गरजाही बदलत आहेत आणि म्हणूनच आपण काळाबरोबर विकसित होणे आणि आव्हानांना सामोरे जाण्यासाठी सज्ज असणे आवश्यक आहे, असेही इराणी म्हणाल्या.
अत्याचार हे गरीब कुटुंबांपुरतेच मर्यादित असतात आणि अत्याचारित मुले ही फक्त गरीब कुटुंबातलीच असतात, असं अनेकांना वाटणारे गृहीतक आहे, परंतु प्रत्यक्षात अत्याचार हे श्रीमंत कुटुंबातही दिसून येतात, असे इराणी यांनी नमूद केले. ही बाब लक्षात घेऊन गरिबीतून निर्माण होणारी आव्हाने पाहत असतानाच, श्रीमंत कुटुंबांमध्ये, मोठ्या संस्थांमध्ये आणि बालसंगोपन संस्थांमध्ये होणाऱ्या अत्याचारांकडेही लक्ष द्यावे आणि आपण केवळ प्रशासक म्हणून नव्हे तर नागरिक म्हणून यावर उपाय कसे शोधू शकतो, यावर विचार केला पाहिजे, असे त्या म्हणाल्या.
स्वातंत्र्याच्या 75 वर्षांच्या औचित्याने आयोजित कार्यशाळेतील सहभागींना संबोधित करताना त्या म्हणाल्या , ''आपल्या भावी पिढीचे स्वातंत्र्य तुमच्या खांद्यावर आहे, ते निर्भयपणे वाढतील, ते आत्मविश्वासाने मोठे होतील, त्यांना न्याय मिळेल, ते आपण पाहिले पाहिजे. जेणेकरून मुलांच्या रक्षणासाठी तुम्ही आज जे काही करत आहात, त्याचा वारसा भावी पिढीपर्यंत पोहोचवायचा आहे, या विश्वासाने ते वाढतील.” गैरवर्तन म्हणजे काय आणि अत्याचाराची तक्रार कशी करावी याबद्दल मुलांना शिक्षित करण्यावरही इराणी यांनी भर दिला.
स्वतंत्र भारताच्या 75 वर्षांच्या उत्सवाचा एक भाग म्हणून, महिला आणि बाल विकास मंत्रालयाने 14 नोव्हेंबर ते 21 नोव्हेंबर 2021 या कालावधीत मंत्रालयाच्या व्यापक दृष्टिकोनाशी सुसंगत विविध उपक्रम आणि कार्यक्रमांचे आयोजन केले. बाल विचार, अधिकार आणि पोषण या संकल्पनेअंतर्गत देशभरात आयोजित केलेल्या या उपक्रमांमध्ये बाल संगोपन संस्था  आणि विशेष दत्तक संस्था, यांच्यासाठी दत्तक जागृती कार्यक्रम, कायदेशीर जागरूकता, बाल आणि किशोरवयीन आरोग्य, बाल हक्क इत्यादींवरील चर्चासत्र /वेबिनार यांचा समावेश होता. या उपक्रमांचा उद्देश बालहक्कांविषयी जनजागृती करणे आणि या दिशेने मोठ्या प्रमाणावर समाजाच्या सामूहिक विचार प्रक्रियेला चालना देणे हा होता.
G.Chippalkatti/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
राष्ट्रपती कार्यालय
आर व्यंकटरमण यांच्या जयंतीनिमित्त राष्ट्रपतींनी केले अभिवादन
राष्ट्रपती राम नाथ कोविंद यांनी आज  राष्ट्रपती भवन येथे भारताचे माजी राष्ट्रपती आर. व्यंकटरमण यांना त्यांच्या जयंतीनिमित्त अभिवादन केले. राष्ट्रपती आणि राष्ट्रपती भवनातील अधिकाऱ्यांनी आर व्यंकटरमण यांच्या प्रतिमेला पुष्प अर्पण केली.
कार्मिक, सार्वजनिक तक्रार आणि निवृत्ती वेतन मंत्रालय
राज्यांसाठी अतिरिक्त पदांना मंजुरी
नवी दिल्ली, 25 जुलै 2019
केंद्र सरकार साधारणतः दर पाच वर्षाच्या कालावधीने संबंधित राज्य सरकारांशी सल्लामसलत करून प्रत्येक केडर ची रचना आणि क्षमता यांचा आढावा घेते आणि त्यात आवश्यकतेनुसार बदल करते.
महाराष्ट्रात 2018 मधे घेतलेल्या आढाव्यानुसारआयएएस अर्थात भारतीय प्रशासकीय सेवा क्षमता 415 अशी निश्चित करण्यात आली आहे. तर भारतीय पोलीस सेवेच्या 2018 मधे महाराष्ट्रासाठी घेतलेल्या आढाव्यानुसार 317 क्षमता निश्चित करण्यात आली आहे.
महाराष्ट्रासाठी आयएएस आणि आयपीएस केडरसाठी 2018 मधे आढावा घेण्यात आला.त्यानुसार आयएएस केडर साठीची एकूण क्षमता 361 वरून 415 करण्यात आली तर आयपीएस केडरसाठीची क्षमता 302 वरून 317 करण्यात आली आहे.
केंद्रीय कार्मिक राज्यमंत्री जितेंद्र सिंह यांनी आज राज्य सभेत लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 109
आरोग्य आणि कुटुंब कल्याण मंत्रालय
कोरोना विषाणू संदर्भात कॅबिनेट सचिवांनी घेतली आढावा बैठक
कोरोना विषाणू संदर्भातल्या सज्जतेचा आढावा घेण्यासाठी कॅबिनेट सचिवांनी नवी दिल्लीत आरोग्य आणि कुटुंब कल्याण सचिवांसह परराष्ट्र व्यवहार, गृह मंत्रालय, नागरी हवाई वाहतूक, या खात्यांच्या सचिवांसमवेत बैठक घेतली. भारत तिबेट सीमा पोलीस, राष्ट्रीय आपत्त्ती व्यवस्थापन यांचे प्रतिनिधीही बैठकीला उपस्थित होते. कॅबिनेट सचिवांनी आतापर्यन्त यासंदर्भात सहा बैठका घेतल्या आहेत.
चीन संदर्भात प्रवासविषयक सुधारित सूचना जारी करण्यात आल्या असून चीनला प्रवास करणे टाळण्याचे आवाहन करण्यात आले आहे. १५ जानेवारीपासून आतापर्यंत चीनमधून परतलेल्या प्रवाश्याना वेगळ्या कक्षात ठेवले जाऊ शकते.
आतापर्यंत ५८,६५८ प्रवाश्यांची तपासणी करण्यात आली आहे. कोरोनाची लक्षणे आढळलेल्या १४२ प्रवाश्याना वेगळ्या देखरेख कक्षात ठेवण्यात आले आहे. १३० नमुन्यांची तपासणी करण्यात आली असून त्यापैकी १२८ निगेटिव्ह आढळले आहेत. केरळमध्ये पॉझिटिव्ह नमुने आढळलेल्या दोन जणांना निगराणीखाली ठेवण्यात आले असून त्यांची प्रकृती स्थिर आहे. ३३० प्रवाश्यांची दुसरी तुकडी वुहान हुन भारतात परतली आहे, यामध्ये मालदीवच्या सात प्रवाश्यांचा समावेश आहे. ३०० जणांना आय टी बी पी चावला कॅम्प मध्ये तर ३० जणांना मानेसरमध्ये ठेवण्यात आले आहे.
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 साठी किमान आधारभूत किंमत प्रक्रिया
खरीप विपणन हंगाम 2020-21 साठी तांदूळ खरेदी प्रक्रिया सुरळीत सुरु, 09 ऑक्टोबरपर्यंत 6065.09 कोटी रुपयांच्या 32,12,439 मेट्रीक टन तांदळाची 2.83 लाख शेतकऱ्यांकडून खरेदी
नवी दिल्ली, 10 ऑक्टोबर 2020
खरीप विपणन हंगाम 2020-21 सुरु झाला असून सरकारने शेतकऱ्यांकडून मागील हंगामाप्रमाणेच किमान आधारभूत किंमतीने खरेदी केली आहे.
खरीप विपणन हंगाम 2020-21 साठी तांदळाची खरेदी प्रक्रिया सुरळीत सुरु आहे. 09 ऑक्टोबरपर्यंत 2.83 लाख शेतकऱ्यांकडून 6065.09 कोटी रुपयांचा 32,12,439 मेट्रीक टन तांदूळ खरेदी केला आहे.
तसेच, राज्यांकडून आलेल्या प्रस्तावांनुसार, 30.70 लाख मेट्रीक टन डाळी आणि तेलबियांची तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा आणि आंध्र प्रदेश या राज्यांत खरेदीला मंजूरी दिली आहे. याव्यतिरिक्त, 1.23 लाख मेट्रीक टन सुक्या खोबऱ्याच्या खरेदीसाठी आंध्र प्रदेश, कर्नाटक, तामिळनाडू, केरळ राज्यांना मंजूरी दिली आहे.
इतर राज्ये / केंद्रशासित प्रदेशांना किमान आधारभूत किंमत योजनेंतर्गत डाळी, तेलबिया आणि सुके खोबऱ्याच्या खरेदीचे प्रस्ताव प्राप्त झाल्यावर मान्यता दिली जाईल जेणेकरून या पिकांच्या एफएक्यू ग्रेडची खरेदी सन 2020-21 च्या अधिसूचित एमएसपीवर थेट शेतकऱ्यांकडून करता येईल, परंतु राज्यांनी मंजूरी दिलेल्या खरेदी संस्थांमार्फत केंद्रीय नोडल एजन्सीजद्वारे संबंधित राज्ये / केंद्रशासित प्रदेशांमधील अधिसूचित काढणीच्या कालावधीत बाजार दर एमएसपीच्या खाली असेल तर हे शक्य आहे.
09 ऑक्टोबरपर्यंत, नोडल संस्थांमार्फत सरकारने 3.33 कोटी रुपयांचा 459.60 मेट्रीक टन मूग खरेदी केला आहे, ज्याचा तामिळनाडू आणि हरियाणातील 326 शेतकऱ्यांना लाभ झाला आहे. तसेच 52.40 कोटी रुपयांचे 5089 मेट्रीक टन सुके खोबरे खरेदी केले आहे, ज्याचा कर्नाटक आणि तामिळनाडूतील 3961 शेतकऱ्यांना लाभ झाला आहे. सुके खोबरे आणि उडदाच्या बाबतीत मुख्य उत्पादक राज्यांमधील दर किमान आधारभूत किंमतीपेक्षा अधिक आहेत. मूग व इतर खरीप कडधान्ये आणि तेलबिया यांच्या संदर्भात बाजारात येणाच्या तारखेच्या आधारे संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेश सरकार निश्चित तारखेला प्रारंभ करण्याकरिता आवश्यक व्यवस्था करीत आहेत.
2020-21 खरीप विपणन हंगामासाठी 1 ऑक्टोबरपासूनच कापूस खरेदी प्रक्रिया सुरु झाली आहे. 9 ऑक्टोबरपर्यंत कापूस महासंघाकडून 22339 गाठी कापूस किमान आधारभूत किंमतीत 6451.73 लाख रुपयांना खरेदी केला आहे, ज्याचा 4286 शेतकऱ्यांना लाभ झाला आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
अर्थ मंत्रालय
स्टँड अप इंडिया योजने अंतर्गत अनुसूचित जाती/अनुसूचित जमाती आणि महिला कर्जदारांना 26,391 कोटी रुपयांची 1.17 लाखांपेक्षा जास्त कर्ज मंजूर
स्टँड अप इंडिया योजनेने 6 लाखांहून अधिक लोकांसाठी रोजगार निर्मिती केली
नवी दिल्ली, 10 ऑगस्ट 2021
31.07.2021 पर्यंत, स्टँड अप इंडिया योजने अंतर्गत अनुसूचित जाती/अनुसूचित जमाती आणि महिला कर्जदारांना 26,391 कोटी रुपयांची 1.17 लाखांपेक्षा जास्त कर्ज मंजूर करण्यात आली आहेत, ज्यामुळे 6 लाखांहून अधिक लोकांसाठी रोजगार निर्माण झाला आहे. केंद्रीय अर्थ राज्यमंत्री डॉ.भागवत किसनराव कराड यांनी आज राज्यसभेत एका प्रश्नाच्या लेखी उत्तरात ही माहिती दिली.
स्टँड अप इंडिया योजनेअंतर्गत स्थापनेपासून 31.07.2021 पर्यंत सार्वजनिक क्षेत्र, खाजगी क्षेत्र आणि प्रादेशिक ग्रामीण बँकांद्वारे प्रदान केलेल्या कर्जाचा अधिक तपशील त्यांनी दिला. हा तपशील पुढीलप्रमाणे -:
|
|
Lenders
|
|
Number of Accounts
|
|
Sanctioned Amount in Rs. crore
|
|
Public Sector Banks
|
|
1,02,247
|
|
23,062.91
|
|
Private Sector Banks
|
|
12,235
|
|
2,845.41
|
|
Regional Rural Banks
|
|
2,605
|
|
483.56
|
|
Total
|
|
1,17,087
|
|
26,391.88
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
जलशक्ती मंत्रालय
‘स्वच्छता ही सेवा’  पंधरवडा मोहीमेचा प्रारंभ
एसएचएस ग्रामीण भारतातील संपूर्ण स्वच्छतेच्या दिशेने होणाऱ्या प्रयत्नांना गती देणार
नवी दिल्ली, 16 सप्टेंबर 2022
जलशक्ती मंत्रालयाच्या पेयजल आणि स्वच्छता विभागाने ग्रामीण भारतातील संपूर्ण स्वच्छतेच्या प्रयत्नांना गती देण्यासाठी ‘स्वच्छता ही सेवा’  ही पाक्षिक मोहीम सुरू केली आहे. साचलेला कचरा साफ करण्यासाठी आणि घन कचरा व्यवस्थापन उपक्रम राबवण्यासाठी ही एक मोठ्या प्रमाणातील सामुदायिक एकत्रीकरण मोहीम आहे. या वार्षिक मोहिमेचा भाग म्हणून, राज्यांना पुढील उद्दिष्टांसह उपक्रम राबवण्याची विनंती केली जाते  उघड्यावरील शौच मुक्त  प्लस गावांसाठी सामुदायिक एकत्रीकरण आणि सहभागा द्वारे, “जन आंदोलन” सुनिश्चित करणे  "संपूर्ण स्वच्छ" गावाचे महत्व प्रसारित करणे  “स्वच्छता हे प्रत्येकाचे काम” या संकल्पनेला बळकटी देणे आणि  गाव पातळीवर स्वच्छ भारत दिवस  साजरा करणे. ही मोहीम कालपासून म्हणजेच, 15 सप्टेंबर पासून सुरु झाली असून ती 2 ऑक्टोबर रोजी संपणार आहे.
या संदर्भात केंद्रीय जलशक्ती मंत्री आणि केंद्रीय ग्रामीण विकास आणि पंचायती राज मंत्री यांच्या सह-अध्यक्षतेखाली 9 सप्टेंबर 2022 रोजी राज्यांबरोबर आभासी परिषद  देखील आयोजित करण्यात आली होती. त्यावेळी केंद्रीय मंत्र्यांनी सहभागींना आवाहन केले की त्यांनी 15, 16 आणि 17 सप्टेंबर 2022 या समर्पित दिवसांमध्ये ‘श्रमदान’ म्हणून कचरा साचलेल्या जागा आणि सार्वजनिक ठिकाणांची स्वच्छता करावी.
या अभियाना अंतर्गत गावांमध्ये पुढील महत्वाचे उपक्रम आयोजित केले जाणार आहेत:
- गावांमधील कचरा साचलेल्या ठिकाणांची स्वच्छता
- कचरा संकलन आणि विलगीकरण शेड/केंद्रांचे बांधकाम
- पाणवठ्यांजवळील परिसर स्वच्छ ठेवणे आणि त्यांच्या आजूबाजूला वृक्षारोपण करणे
- कचऱ्याच्या उगमस्थानी कचरा विलगीकरण  याबाबत सामुदायिक जागरुकता
- जीईएमद्वारे ट्रायसायकल/ई-कार्ट  यासारखे कचरा संकलन वाहन खरेदी करणे
- प्लास्टिक सारखा अ-विघटनशील कचरा दारोदारी जाऊन गोळा करणे
- एकदाच वापरल्या जाणाऱ्या प्लास्टिकच्या  दुष्परिणामांबद्दल ग्रामसभा आयोजित करून आणि एसयुपी वर बंदीचे ठराव पारित करून जनजागृती करणे
- प्लॅस्टिक कचरा व्यवस्थापनासाठी 4R तत्त्वांचा प्रचार करणे- नकार देणे, कमी करणे, पुन्हा वापरणे आणि पुनर्निर्मिती करणे
- ओडीएफ प्लस बाबत सरपंच संवाद आयोजित करणे
- भित्ती चित्र, नुक्कड नाटक, स्वच्छता रथ, समाज माध्यम साहित्य, ग्राम सभा अशा व्यापक कार्यक्रमांच्या माध्यमातून आयपीसी द्वारे जनजागृती करण्यासाठी व्यापक आयईसी आणि मास मिडिया मोहीम राबवणे
- घोषवाक्य लेखन / "कचरा न टाकण्याची” प्रतिज्ञा घेणे
- एसएचएस पोर्टलवर एसएचएस उपक्रमांच्या दैनंदिन प्रगतीची अद्ययावत माहिती देणे
S.Patil /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 250
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 217.82  कोटी लसमात्रा देण्यात आल्या आहेत.
गेल्या 24 तासात 14,08,253 मात्रा देण्यात आल्या.
भारतातील उपचाराधीन रुग्णांची संख्या सध्या 42,358 आहे.
उपचाराधीन रुग्णांचे प्रमाण 0.10% आहे.
रुग्ण बरे होण्याचा दर सध्या 98.72% आहे.
गेल्या 24 तासात 4,255 रुग्ण बरे झाले, त्यामुळे बरे झालेल्यांची एकूण संख्या वाढून 4,40,04,553 इतकी झाली.
गेल्या 24 तासात 3,230 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.41 कोटी चाचण्या करण्यात आल्या. गेल्या 24 तासात 2,74,755 चाचण्या करण्यात आल्या.
इलेक्ट्रॉनिक्स आणि माहिती तंत्रज्ञान मंत्रालय
राष्ट्रीय ई-शासन विभागाकडून सायबर सुरक्षित भारत अंतर्गत 36व्या विस्तृत प्रशिक्षण कार्यक्रमाचे आयोजन
नवी दिल्ली, 8 मे 2023
राष्ट्रीय ई-शासन विभागाने क्षमतावृद्धी योजनेंतर्गत 8 मे ते 12 मे 2023 या कालावधीत नवी दिल्लीत भारतीय लोक प्रशासन संस्थेमध्ये 36 व्या सिस्को  म्हणजे मुख्य माहिती सुरक्षा अधिकाऱ्यांसाठी सखोल प्रशिक्षण कार्यक्रमाचे आयोजन केले आहे. यामध्ये प्रमुख मंत्रालयातील तसेच राज्ये व केंद्रशासित प्रदेशातील मिळून 24 जण सहभागी आहेत.
केंद्र तसेच राज्ये किंवा केंद्रशासित प्रदेश, किंवा त्यांच्या अख्यत्यारीतील संस्था किंवा सार्वजनिक क्षेत्रीय उपक्रम, सार्वजनिक क्षेत्रीय बँका तसेच विमा कंपन्या यांच्या नियुक्त मुख्य माहिती सुरक्षा अधिकाऱ्यांसाठी , पोलिस तसेच संरक्षण दलातील तंत्रज्ञानाची बाजू सांभाळणाऱ्या तसेच माहिती तंत्रज्ञान व्यवस्था प्रणालींची सायबर सुरक्षेची जबाबदारी घेणारे अधिकारी या प्रशिक्षणात सहभागी आहेत.
सायबर सुरक्षित भारत ही इलेक्ट्रॉनिक्स आणि माहिती तंत्रज्ञान  मंत्रालयाचा उपक्रम आहे. सायबर गुन्ह्यांबद्द्ल जागरुकता निर्माण करणे आणि सरकारच्या प्रत्येक विभागातील मुख्य माहिती सुरक्षा अधिकारी व आघाडीचे माहिती तंत्रज्ञान अधिकारी यांच्या क्षमता वाढवणे आणि त्या माध्यमातून वाढत्या सायबर धोक्यांशी दोन हात करण्यासाठी त्यांना तयार करणे ही सायबर सुरक्षित भारत उपक्रमाची उद्दिष्टे आहेत. संस्थांनी त्यांच्या डिजिटल पायाभूत सुविधांचे रक्षण करणे आणि भविष्यातील सायबर हल्ल्यांशी दोन हात करायला सुसज्ज असणे या आवश्यक बाबी आहेत .
मुख्य माहिती अधिकाऱ्यांना सायबर हल्ल्यांची सर्वसमावेशक आणि सखोल माहिती असणे, संरक्षणाची आधुनिक तंत्रे माहिती असणे आणि त्यांनी संस्था तसेच नागरिकांना लवचिक ई-मुलभूत सुविधांचे लाभ लक्षात आणून देण्याची जबाबदारी निभावणे यासाठी त्यांनी तयार करणे हे या सखोल प्रशिक्षणाचे उद्देश आहेत. यासाठीच्या कायदेशीर तरतुदींचा सर्वसमावेशक दृष्टीकोन माहित असणे यासोबतच सायबर संकटाला तोंड देण्यासाठी यथायोग्य योजना आखणी करणे यावरही प्रशिक्षणाचा भर असेल.
S.Kakade/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
माहिती आणि प्रसारण मंत्रालय
दादासाहेब फाळके यांच्या 151 व्या जयंतीच्या निमित्त फिल्म्स डिव्हिजन करणार त्यांच्या चरीत्रपटांचे प्रसारण
मुंबई, 28 एप्रिल 2021
धुंडिराज गोविंद फाळके उर्फ ‘दादासाहेब फाळके’  म्हणून प्रसिद्ध असलेल्या धुंडिराज गोविंद फाळके यांनी भारताला चित्रपटकलेची ओळख करून दिली आणि देशवासीयांसमोर अमर्याद कल्पनेचे द्वार खुले करून दिले. त्यांच्या दूरदर्शी आकांक्षेमुळे, आजच्या भरभराट झालेल्या भारतीय करमणूक उद्योगाची आधारशीला बलवान झाली.30 एप्रिल 2021 रोजी भारतीय सिनेमाचे जनक म्हणून ओळखल्या जाणार्या या आख्यायिकेला, त्यांच्या 151व्या जयंतीनिमित्त आदरांजली वाहण्यासाठी फिल्म डिव्हिजन, दिनांक 29 आणि 30 एप्रिल,2021 रोजी माहितीपट आणि अॅनिमेशन चित्रपटांचा दोन दिवसीय महोत्सव आयोजित करीत आहे. हे माहितीपट फिल्म्स डिव्हिजनच्या https://filmsdivision.org/ आणि https://www.youtube.com/user/FilmsDivision या संकेतस्थळांवरून प्रदर्शित केले जातील.
एफडी चे संकेतस्थळ आणि यू ट्यूब चॅनेलवर प्रदर्शित झालेल्या चित्रपटांत खालील चित्रपटांचा समावेश आहे:
ड्रीम टेक्स विंग्ज - दादासाहेब फाळके यांच्यावरील चरीत्रपट, फाळके चिल्ड्रन  -फाळकेंवरील चरीत्रपट ज्यात त्यांच्या हयात असलेल्या मुलांच्या आणि कौटुंबिक छायाचित्रांच्या अंशाच्या आठवणीतून त्यांचे जीवन आणि कार्य यांचा मागोवा घेणारा चित्रपट.
द पी प्लांट लीगसी  - दादासाहेब फाळके यांच्यावरील अँनिमेशन पट,आणि ट्रेसिंग फाळके - एक अॅनिमेशन चित्रपट - फाळके जिथे रहात असत आणि त्या ठिकाणी रहाणाऱ्या ज्या लोकांसह कार्य करत असत, त्या ठिकाणांचा मागोवा घेत ,त्यांच्या आयुष्याची कथा सांगण्याचा प्रयत्न चित्रीत करणारा चित्रपट.
रंगभूमी  - काही कल्पित काही सत्य आणि माहितीयांचे मिश्रण असलेला , फाळकेंच्या वाराणसीतील जीवनाचा आढावा घेण्याचा प्रयत्न करणारा एक माहितीपट ,ज्यात त्यांनी भ्रमनिरास होऊन सिनेमाच्या दुनियेतून माघार घेतली, आणि रंगभूमी सुरू करण्याचा निर्णय घेतला,त्या विषयीचा चित्रपट .
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
युवा व्यवहार आणि क्रीडा मंत्रालय
प्रलंबित बाबींचा निपटारा  आणि स्वच्छता मोहिमेसाठी युवा व्यवहार विभाग, युवा व्यवहार आणि क्रीडा मंत्रालयाची विशेष मोहीम 2.0
नवी दिल्ली, 14 सप्टेंबर 2023
2021 मध्ये राबवलेल्या विशेष मोहिमेच्या धर्तीवर, युवा व्यवहार आणि क्रीडा मंत्रालयाच्या युवा व्यवहार विभागाने नोव्हेंबर, 2022 ते ऑगस्ट, 2023 या कालावधीत सरकारी कार्यालयांमधील प्रलंबित बाबींचा निपटारा आणि स्वच्छता यासाठी विशेष मोहीम 2.0 हाती घेतली.
सर्व प्रकारची प्रलंबित प्रकरणे निकाली काढण्यासाठी सर्वतोपरी प्रयत्न करण्यात आले आहेत. मोहिमेच्या उद्दिष्टांच्या दिशेने, नोव्हेंबर, 2022 ते ऑगस्ट, 2023 या कालावधीत, युवा व्यवहार विभागाने 1000 हून अधिक प्रत्यक्ष फाइल्स काढून टाकत त्या मोठ्या प्रमाणात ई-कार्यालयामध्ये वर्ग करण्यात आल्या. 95% अधिक सार्वजनिक तक्रारी/सार्वजनिक तक्रार अपील निकाली काढण्यात आले. स्वच्छता मोहिमेचा एक भाग म्हणून, अनेक ठिकाणे स्वच्छ करण्यात आली आणि सुमारे 1000 चौरस फूट जागा विधायक वापरासाठी मोकळी करण्यात आली.
युवा व्यवहार विभाग एससीडीपीएम 3.0 मध्ये सक्रियपणे सहभागी होण्यास उत्सुक आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 40
सुक्ष्म, लघु आणि मध्यम उदयोग मंत्रालय
बांबू उद्योगामध्ये 30 हजार कोटी रुपयांची क्षमता - केंद्रीय मंत्री नितीन गडकरी
बांबूच्या मागणीत आणि लागवडीत वृध्दी करण्यासाठी बांबूचा विविध प्रकारे उपयोग वाढविण्याचे केले आवाहन
नवी दिल्ली, 23 मार्च 2021
केंद्रीय रस्ते वाहतूक आणि महामार्ग तसेच सूक्ष्म, लघु आणि मध्यम उद्योग मंत्री नितीन गडकरी यांनी मंगळवारी दूरदृश्य प्रणालीद्वारे बांबू तंत्रज्ञान, उत्पादने आणि उपयोग यावरील एका व्हर्च्युअल प्रदर्शनाच्या उदघाटनाला संबोधित केले. हे प्रदर्शन इंडियन फेडरेशन ऑफ ग्रीन एनर्जी  यांनी आयोजित केले होते.
आपल्या उद्घाटनपर भाषणात गडकरी म्हणाले की, बांबूची मागणी वाढविण्याची आवश्यकता आहे. बांबूमध्ये अशी क्षमता आहे, की त्याचा कोळशाला पर्याय म्हणून वापर करता येऊ शकतो आणि त्याचा वापर बांधकामातही केला जाऊ शकतो.
सर्व हितसंबंधितांनी एकात्मिक प्रयत्न केल्यास भारतातील बांबू उद्योग 25-30 हजार कोटी रुपयांपर्यंत जाऊ शकतो, अशी आशाही गडकरी यांनी व्यक्त केली. बांबू उद्योगाला प्रोत्साहन देण्यासंदर्भातील योजनेसाठी सूक्ष्म, लघु आणि मध्यम उद्योग मंत्रालयाकडून सर्व प्रकारचे सहकार्य केले जाईल, असे आश्वासनही गडकरी यांनी यावेळी दिले.
S.Tupe/S.Patgoankar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126